laion/Wikipedia-Exotic huggingface dataset:
תלמה פרדין

תלמה אינס פרדין קגיאנו (בספרדית: Thelma Inés Fardin Caggiano, נולדה ב-24 באוקטובר 1992; בארילוצ'ה, ארגנטינה), המוכרת בשם תלמה פרדין, היא שחקנית ארגנטינאית. פרדין ידועה בתפקידה בטלנובלה הארגנטינאית "פטיטו". פרדין החלה את קריירת המשחק ב-1999, בטלנובלה הארגנטינאית "קבסיטה", לצידה של אגוסטינה צ'רי. באותה שנה, פרדין נטלה חלק בסרט הארגנטינאי "La Edad del Sol" לצידה של סולדד פסטורוטי. ב-2006, פרדין נטלה חלק בטלנובלה הארגנטינאית "חיים שלי" לצידם של פקונדו ארנה ונטליה אוריירו. בין השנים 2007–2008 פרדין נטלה חלק בתפקיד ראשי בטלנובלה "פטיטו" בתפקיד חוספינה, לצידם של ברנדה אסניקר, אווה דה דומיניצ'י וגסטון סופריטי. בין השנים 2009–2010, פרדין נטלה חלק בקומדיה הארגנטינאית לילדים "מפונקים". בשנת 2014 ביצעה הופעת אורח בטלנובלה "אמיצות". בין השנים 2016–2017, פרדין נטלה חלק בטלנובלה הארגטינאית-מקסיקנית "סוי לונה", לצדם של רוג'רו פסקווארלי, ולנטינה סנרה ואגוסטין ברנסקוני. בדצמבר 2018 פורסם כי פרדין הגישה תלונה במשטרה נגד השחקן הארגנטינאי חואן דרטס בגין אלימות מינית ואונס שהתרחשו ב-2009 במלון בניקרגואה בעת סיבוב ההופעות הבין-לאומי של הטלנובלה הארגנטינאית "פטיטו", כאשר פרדין הייתה בת 16 ודרטס בן 45. פרדין הודיעה כי מסרה תלונה במשטרה נגד דרטס במסגרת מסיבת עיתונאים, אליה הצטרפה הצהרה שנחתמה בידי מספרת שחקניות ארגנטינאיות נוספות אשר טענו כי דרטס הטריד אותן מינית, ביניהן השחקניות קאלו ריברו, אנה קואצ'י ונטליה חונקוס. באוקטובר 2019, רשויות המשפט בניקרגואה פנו לאינטרפול להוציא לדרטס צו מעצר בין-לאומי. מדיה וקבצים בנושא תלמה פרדין בוויקישיתוף תלמה פרדין, ברשת החברתית אקס (טוויטר) תלמה פרדין, ברשת החברתית אינסטגרם תלמה פרדין, במסד הנתונים הקולנועיים IMDb (באנגלית) תלמה פרדין, במסד הנתונים הקולנועיים KinoPoisk (ברוסית)
בניין ראסל (פירושונים)

האם התכוונתם ל... ארצות הברית בניין המשרדים של הסנאט ראסל – בניין משרדים של הסנאט של ארצות הברית, בקומפלקס הקפיטול בוושינגטון בירת ארצות הברית הבניין הפדרלי ריצ'רד ב. ראסל – בניין בתי המשפט הפדרליים באטלנטה במדינת ג'ורג'יה שבארצות הברית קנדה בניין ראסל (אוטווה) – היה המלון המפואר ביותר בקנדה בין השנים 1840–1912. המבנה היה ממוקם באוטווה בפרובינציית אונטריו שבקנדה
Disneymania (אלבום)

Disneymania (בעברית: דיסנימאניה) הוא אלבום מוזיקלי מסוגת הפופ, שמכיל בתוכו גרסאות כיסוי בביצוע אומנים שונים לשירים של דיסני, המשמש כאלבום הראשון בסדרת אלבומים בעלת אותו שם. האלבום הופץ לראשונה ב-17 בספטמבר 2002 על ידי חברת התקליטים וולט דיסני רקורדס, כאשר הקלטת השירים החלה בשנת 1998 בהוליווד. סינגלים שיצאו במסגרת האלבום כוללים את "I Wan'na Be Like You (The Monkey Song)" בביצוע להקת Smash Mouth,‏ "Beauty and the Beast" בביצוע להקת Jump5 ו-"Reflection" בביצוע כריסטינה אגילרה, אשר הגיע למקום התשע עשרה ב-Adult Contemporary ובזכות הצלחתו חברת תקליטי RCA מימנה את אלבום הבכורה שלה, "Christina Aguilera". לכל הסינגלים הופקו קליפים, בנוסף לשירים "Colors of the Wind" בביצוע אשנטי ו-Lil' Sis Shi Shi ו-"You'll Be in My Heart" בביצוע אשר. האלבום נחשב להצלחה מסחרית, והגיע למקום החמישים ושניים בבילבורד 200 ולמקום הראשון במצעד אלבומי הילדים בארצות הברית. ב-21 בפברואר 2003 האלבום הוכר כ-Music recording certification על ידי איגוד תעשיית ההקלטות האמריקאי, לאחר שנמכרו חמש מאות אלף עותקים שלו. בשנת 1998 יצא אלבום האוסף "Stay Awake: Various Interpretations of Music from Vintage Disney Films" על ידי איי אנד אם רקורדס, אשר כלל גרסאות כיסוי לשירים קלאסיים של דיסני. האלבום הביא השראה להפקת אלבום זה, אשר על פי דבריו של לואיג'י-תיאו קלברזה, נשיא חברת התקליטים וולט דיסני רקורדס, הוא נועד להתאים את שירי דיסני לאלף החדש. כחלק מקידום האלבום, לפני הפצתו, היה אמור להיות ספיישל טלוויזיוני בו השירים היו אמורים להיות מבצועים על ידי האומנים בשידור חיי, כאשר הוא מעולם לא יצא לפועל. כשהאלבום יצא הוא זכה להצלחה מסחרית ולביקורות חיוביות. אלבום זה הביא ליצירת סדרת האלבומים "Disneymania" שכוללת בנוסף אליו עוד שישה אלבומים ושני אלבומי צד. אתר האינטרנט הרשמי של Disneymania מידע על האלבום Disneymania באתר MusicBrainz האלבום Disneymania באתר Discogs האלבום Disneymania באתר ספוטיפיי 'N Sync, Usher, Ashanti Dip Into 'Disneymania', באתר בילבורד, 22 באוגוסט 2002
סובחי א-טופיילי

סובחי א-טופיילי (בערבית: صبحي الطفيلي; נולד ב-1948) הוא איש דת מוסלמי-שיעי לבנוני, מזכ"ל "חזבאללה" הראשון. בשנת 1998 הודח מהארגון. א-טופיילי נולד ככל הנראה ב־1948 בבריטל (אנ') שבנפת בעלבכ. עם ייסודו של ארגון חזבאללה בתחילת שנות ה-80, טופיילי מונה למזכ"ל הארגון, וקיבל תמיכה איתנה מהאייתוללה רוחאללה ח'ומייני. טופיילי דגל בחזון של תאוקרטיה אסלאמית. לפיכך, התנגד להסכם טאיף מ-1989, שסיים את מלחמת האזרחים בלבנון, והביא להכרה ברפובליקה הלבנונית. סוריה, שתמכה בהסכם, ביקשה מאיראן להביא להחלפתו של טופיילי בשל נוקשותו הדתית. ב-1991 הוא הוחלף בעבאס מוסאווי. לאחר מבצע ענבי זעם ב־1996 החל טופיילי להטיף נגד הנהגת חזבאללה, לאחר שנטשה לטענתו את מחויבותה לרווחת העדה השיעית. הוא קרא לכונן מהפכת רעבים שתחליף את חזבאללה, שזנח את ערכיו. במרץ 1998 פשטו על אזור בעלבכ כוחות צבא לבנון, בסיוע כוחות סוריים, ופרקו את נאמני טופיילי מנשקם. טופיילי מרבה להעביר ביקורת על הנהגת איראן וחזבאללה בראשות חסן נסראללה, בין השאר על רקע מעורבותם במלחמת האזרחים בסוריה. מדיה וקבצים בנושא סובחי א-טופיילי בוויקישיתוף יוחאי סלע, סובחי אל-טופיילי נגד חסן נסראללה, באתר מגזין המזרח התיכון, ‏3 במרץ 2007 יאסר עוקבי, ‏ראש בראש בחיזבאללה: הקרב של מייסד הארגון מול המזכ"ל נסראללה, באתר מעריב אונליין, 2 בינואר 2017 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לילית סלופוטו

לילית סֵלוֹפּוּטוֹ (שם מדעי: Strix uralensis) היא מין של דורס לילה מהסוג לילית, החיה ביערות הגשם של דרום-מזרח אסיה. זוהי לילית גדולה יחסית באורך 44 עד 47 סנטימטרים. היא בעלת נוצות חומות-אדמדמות עם בטן וחזה מסורטטים בפסים ארוכים על רקע בהיר. הכנפיים והגב חומים ומעט סגולים. הראש גדול עם פרצוף שמע זהוב מנוצה בכבדות והמקור אפור ומופנה מטה. העיניים שחורות וגדולות. לעיתים מבלבלים בין לילית ממין זה ללילית עצים חומה. מין זה פעיל בעיקר ביערות גשם ובמטעים, יערות הרריים ובין סבכים לאורך תפוצתו. הוא מתרחק מאזורים קרים או משטחי חופים ולעיתים יימצא בביצות ובין מנגרובים ואף בפארקים עירוניים, אך הוא פעיל בעיקר בין הערביים והערב. הליליות הן עופות מונוגמיים והן צדות בערב עופות קטנים יותר, מכרסמים, זוחלים וחרקים גדולים. הלילית משתמשת בשמיעתה המצוינת כדי לאתר את טרפה בחשיכה ועטה עליו עם טפריה הגדולים. הליליות לא בונות קן אלא מטילות עד 3 ביצים בחללי עצים, נקרות סלעים או בקינים נטושים של עופות. ללילית זו 3 תת-מינים: Strix seloputo seloputo – מצוי בדרום מיאנמר, מרכז תאילנד ועד סינגפור, מרכז סומטרה וג'אווה Strix seloputo baweana – מצוי באי באוון (Bawean Island) ובצפון ג'אווה Strix seloputo wiepkini – מצוי באיי קאלאמיאן ובפלאוואן בפיליפינים מדיה וקבצים בנושא לילית סלופוטו בוויקישיתוף לילית סלופוטו, באתר ITIS (באנגלית) לילית סלופוטו, באתר Animal Diversity Web (באנגלית) לילית סלופוטו, באתר האנציקלופדיה של החיים (באנגלית) לילית סלופוטו, באתר GBIF (באנגלית) לילית סלופוטו באתר הרשימה האדומה של IUCN
לדיסלב ז'נישק

לדיסלב ז'נישק (בצ'כית: Ladislav Ženíšek‏; 7 במרץ 1904 – 14 במאי 1985) היה כדורגלן ומאמן צ'כוסלובקי, ששיחק בעמדת הבלם עבור נבחרת צ'כוסלובקיה. ז'נישק נולד ב-7 במרץ 1904 בוינוהרדי שבאוסטרו-הונגריה של אותם הימים. ב-1924 החל את הקריירה בויקטוריה ז'יז'קוב מפראג בעונת הפתיחה של הליגה הצ'כוסלובקית ב-1925. שנתיים אחר כך עבר לקבוצה האמריקנית ספרטה שיקגו שנוסדה בידי יוצאי צ'כיה. ב-1929 ז'נישק שיחק וזכה עם סלביה פראג ב-5 תוארי אליפות. אחרי סיום עונת 1937/38 פרש מקריירת משחק בוויקטוריה ז'יז'קוב. במדי נבחרת צ'כוסלובקיה ז'נישק ערך את הופעת בכורתו ב-17 בינואר 1926 בניצחון 1–3 על איטליה בטורינו. בזמן ששהה בארצות הברית הוא לא נקרא לשחק. עם טורניר טוב שלו במונדיאל 1934 הגיעה עימה עד לגמר בו הפסידו לאיטליה 2–1 בהארכה. הופעתו האחרונה הייתה ב-14 באפריל 1935 נגד אוסטריה, במשחק שנגמר בתיקו מאופס. בסך הכל ז'נישק ערך 22 הופעות במדים הלאומיים, כשארבעה מתוכם בתור קפטן הנבחרת. מדיה וקבצים בנושא לדיסלב ז'נישק בוויקישיתוף לדיסלב ז'נישק, באתר Transfermarkt לדיסלב ז'נישק, באתר WorldFootball.net לדיסלב ז'נישק, באתר National Football Teams לדיסלב ז'נישק, באתר FootballDatabase.eu פרופיל המאמן, באתר Transfermarkt
גביע הטוטו 2020/2021

גביע הטוטו 2020/2021 לליגת העל הייתה המהדורה ה-36 של הגביע השלישי בחשיבותו בכדורגל הישראלי. אלופת הליגה ומחזיקת הגביע של העונה שעברה מתמודדות ביניהן (משחק זה הוא גם על תואר אלוף האלופים) במפגש כפול בו המנצחת מעפילה לגמר מול הקבוצה המדורגת ראשונה במסלול הליגה. יתר 12 הקבוצות האחרות חולקו לשלושה בתים על פי אזור גאוגרפי. הקבוצה בעלת המאזן הטוב ביותר מבין שלוש מנצחות הבתים מעפילה אל משחק הגמר מול מנצחת אלוף האלופים. גביע המדינה בכדורגל 2020/2021
לילית עצים חומה

לילית עצים חומה (שם מדעי: Strix leptogrammica) היא מין של דורס לילה מהסוג לילית המצוי ביערות גשם בדרום-מזרח אסיה. היא מזכירה מאוד במראה את המין לילית סלופוטו ושני המינים קרובים יחסית. לילית זו בינונית בגודלה ואורכה הממוצע 45 עד 57 סנטימטרים. היא בעלת כסות נוצות חומות עד סגולות לאורך פלג הגוף העליון לרבות הכנפיים והזנב עד לכיפת הראש. הבטן והחזה מסורטטים בפסים שחורים על רקע בהיר. פרצוף השמע שלה צהוב בהיר עם טבעות אפורים דמויי-מסיכה סביבו והמקור אפור כהה ומעוקל. העיניים גדולות וכהות בעלות ראיית לילה חדה. שני הזוויגים דומים, אך הצעירים בעלי כסות כהה יותר עד התבגרותם. הלילית היא פעילת לילה החיה ביערות פתוחים וסביבה דומה ולעיתים נמצאת גם בביצות וביערות מנגרובים, אך מתרחקת מיערות סבוכים מאוד. היא ניזונה בעיקר מעופות, ממכרסמים ומזוחלים קטנים. הלילית מעופפת חרישית המעמעמת את קולה ונוחתת על הטרף בעזרת טפריה הגדולים. תפוצת הלילית היא במדינות: הודו, בנגלדש, סרי לנקה, אינדונזיה, טאיוואן ודרום סין. היא איננה שכיחה מאוד אך גם איננה בסכנת הכחדה, אם כי כמה מהאוכלוסיות עלולות להיפגע מכריתת יערות. Strix leptogrammica bartelsi Strix leptogrammica caligata Strix leptogrammica chaseni Strix leptogrammica connectens Strix leptogrammica indranee Strix leptogrammica laotiana Strix leptogrammica leptogrammica Strix leptogrammica maingayi Strix leptogrammica myrtha Strix leptogrammica newarensis Strix leptogrammica niasensis Strix leptogrammica nyctiphasma Strix leptogrammica ochrogenys Strix leptogrammica ticehursti Strix leptogrammica vaga מדיה וקבצים בנושא לילית עצים חומה בוויקישיתוף לילית עצים חומה, באתר ITIS (באנגלית) לילית עצים חומה, באתר NCBI (באנגלית) לילית עצים חומה, באתר Animal Diversity Web (באנגלית) לילית עצים חומה, באתר GBIF (באנגלית) לילית עצים חומה באתר הרשימה האדומה של IUCN
CMC זינגר

CMC זינגר (באנגלית : CMC Zinger, היה קרוי עד שנת 2015 : מיצובישי זינגר) הוא מיניוואן אשר מיוצר בטאיוואן, ובסין. בטאיוואן דגם "CMC זינגר" מיוצר על ידי China Motor Corporation (אנ') (בסינית : "中華汽車工業股份有限公司") משנת 2005. הדגם משווק מ-24 בדצמבר 2005. בסין דגם "CMC זינגר" מיוצר על ידי יצרנית הרכב הסינית Soueast (אנ') (שם מלא : "South East (Fujian) Motor Co., Ltd") משנת 2007. יצרנית הרכב הסינית "Soueast" במיזם משותף של "China Motor Corporation" (אנ') (25%), "Fujian Motors Group" (אנ') (50%) ו-מיצובישי מוטורס (25%) בפיליפינים דגם "CMC זינגר" יוצר ביו השנים 2014 - 2007 על ידי מיצובישי מוטורס הפיליפינים (אנ'). דגם "CMC זינגר" נבנה על בסיס דגם המיצובישי צ'לנג'ר 5 דלתות 5 נוסעים מנוע קדמי מנועי בנזין קיבולת מכל דלק - 65 ליטר (יוצר עד שנת 2015) "GLS" "GLS Sport" דגם CMC זינגר" דגם מיצובישי זינגר" דגם CMC זינגר" דגם מיצובישי זינגר" דגם CMC זינגר" דגם מיצובישי זינגר", שנת 2010 דגם "מיצובישי זינגר" של שרותי כיבוי אש בעיר פרובינציאלית ג'ילונג בפרובינציית טאיוואן במדינת טאיוואן דגם "מיצובישי זינגר" CMC Leadca מדיה וקבצים בנושא CMC זינגר בוויקישיתוף אתר האינטרנט הרשמי של CMC זינגר CMC זינגר, סרטון באתר יוטיוב CMC זינגר, סרטון באתר יוטיוב מיצובישי זינגר wheelsage.org/mitsubishi/zinger דגמי CMC sites.google.com/site/coolcarsnstuff9000 מיצובישי זינגר automobile.fandom.com/wiki/Mitsubishi_Zinger
פגוש אותי בסנט לואיס

פגוש אותי בסנט לואיס (באנגלית: Meet Me in St. Louis) הוא סרט מוזיקלי אמריקאי משנת 1944 בבימויו של וינסנט מינלי, עם ג'ודי גרלנד ומרגרט אובראיין בתפקידים הראשיים. התסריט מבוסס על הספר "פגוש אותי בסנט לואיס" של סאלי בנסון (אנ') (1941) והוא מתאר קורות משפחה אחת במשך ארבע עונות בשנים 1903–1904 לקראת פתיחת היריד העולמי בסנט לואיס ב-1904 (אנ'). שם הספר, הסרט ושיר הנושא מקורו בשיר "פגוש אותי בסנט לואיס" שחובר ב-1904 לכבוד פתיחת היריד. במהלך ההסרטה התקרבו מינלי וגרלנד וב-1945 נישאו ונולדה להם בת אחת - לייזה מינלי. קיץ 1903 סנט לואיס, משפחת סמית' גרה בבית נאה במעמד ביניים גבוה האם אנה (מרי אסטור) האב אלונזו (לאון איימס), הילדים לון (הנרי דניאל), הבנות הגדולות, לוסי (לוסיל ברמר), אסתר (ג'ודי גרלנד) והבנות הקטנוס אגנס (ג'ואן קרול) ו"טוטי" (מרגרט אובראיין) וכן הסבא (הנרי דבנפורט) והמשרתת קייטי (מרג'ורי מיין). האב הוא שותף במשרד עורכי דין ועובד קשה כדי לפרנס את משפחתו ולשלוח את הבן לון ללמוד בפרינסטון. הבת הבכורה לוסי רוצה להתחתן ומחכה לשיחה מניו יורק מחברה רוברט שפילד (רוברט סאלי) אולי הוא יציע לה נישואים. כל המשפחה מאזינה לשיחה אבל הוא לא מציע דבר. אסתר מתעניינת בשכן החדש והנאה ג'ון טרואיט (טום דרייק) אבל הוא ביישן ורק לאחר כמה פגישות הם מתנשקים. כולם נוסעים בחשמלית ("טרולי") לראות את ההכנות ליריד הגדול שעומד להיפתח ב-1904. בינתיים הבת הקטנה "טוטי" (מרגרט אובראיין) משתובבת ומציקה לשכנים בליל כל הקדושים. האב מודיע כי קיבל משרה בכירה בניו יורק ועליהם לעבור לשם. כל המשפחה בבדיכאון ובייחוד טוטי שהורסת את כל אנשי השלג בחצר. לבסוף הוא מגיע למסקנה כי למען שלום המשפחה הם יישארו בסנט לואיס. בסוף כולם נוסעים ליריד הגדול ווארן מציע נישואים ללוסי וכולם מסתכלים על אורות הביתנים ביריד שנדלקים כשברקע השיר "פגוש אותי בסנט לואיס". הסרט היה מועמד לארבעה פרסי אוסקר: פרס אוסקר לתסריט המעובד הטוב ביותר פרס אוסקר לצילום הטוב ביותר פרס אוסקר לפסקול המקורי הטוב ביותר פרס אוסקר לשיר המקורי הטוב ביותר - "שיר החשמלית" ("The Trolley Song") מרגרט אובראיין (בת 8), זכתה בפרס אוסקר לשחקן צעיר. ב-1994 הוא נבחר לשימור בארכיון הסרטים הלאומי של ארצות הברית בספרית הקונגרס על היות "תרבותי, היסטורי, ואסתטי". ב-2006 הוא נבחר על ידי מכון הסרטים האמריקאי במקום ה-10 ברשימת הסרטים המוזיקליים הגדולים ביותר. מדיה וקבצים בנושא פגוש אותי בסנט לואיס בוויקישיתוף "פגוש אותי בסנט לואיס", במסד הנתונים הקולנועיים IMDb (באנגלית) "פגוש אותי בסנט לואיס", באתר נטפליקס "פגוש אותי בסנט לואיס", באתר AllMovie (באנגלית) "פגוש אותי בסנט לואיס", באתר Rotten Tomatoes (באנגלית) "פגוש אותי בסנט לואיס", באתר Box Office Mojo (באנגלית) "פגוש אותי בסנט לואיס", באתר Metacritic (באנגלית) "פגוש אותי בסנט לואיס", באתר אידיבי "פגוש אותי בסנט לואיס", במסד הנתונים הקולנועיים KinoPoisk (ברוסית) פגוש אותי בסנט לואיס, באתר אנציקלופדיה בריטניקה (באנגלית) קדימון לפגוש אותי בסנט לואיס, באתר יוטיוב "שיר החשמלית", באתר יוטיוב "תחת עץ הבמבוק", ג'ודי גרלנד ומרגרט אובראיין, באתר יוטיוב סצנת הסיום בריד בסנט לואיס, באתר יוטיוב ג'ודי גרלנד שרה פגוש אותי בסנט לואיס, באתר יוטיוב
יאסנבו

יָאסֵנֵבוֹ (ברוסית: Ясенево) הוא נפה של המחוז הדרום-מערבי של העיר הפדרלית מוסקבה, שברוסיה. שטח הנפה הוא 25.3665 קמ"ר ואוכלוסייתה מונה 178,264 תושבים (2020). יער ביטצבסקי, הפארק השני בגודלו במוסקבה כנסיית ההתערבות ביאסנבו (אנ') אחוזת יאסנבו (רו') אחוזת אוזקויה (אנ') מכון פליאונטולוגי על שם בוריסיאק (אנ'), אחד המכונים הפליאונטולוגיים הגדולים בעולם. מטה סוכנות הביון הרוסית מדיה וקבצים בנושא יאסנבו בוויקישיתוף אתר האינטרנט הרשמי של יאסנבו (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
לפורטובו

נפת לֶפוֹרְטוֹבוֹ (ברוסית: район Лефортово) היא נפה במחוז הדרום-מזרחי של העיר הפדרלית מוסקבה שברוסיה. שטחה 9.06 קמ"ר, ואוכלוסייתה מונה 95,467 תושבים (2020). כלא לפורטובו בית החולים הצבאי הראשי על שם בורדנקו צריפי לפורטובו ארמון יקטרינינסקי (אנ') בית העלמין וודנסקויה מנהרת לפורטובו (אנ') פארק לפורטובו (רו') האוניברסיטה הטכנית של מוסקבה לתקשורת ואינפורמטיקה (הבניין הראשי) מדיה וקבצים בנושא לפורטובו בוויקישיתוף אתר האינטרנט הרשמי של לפורטובו (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
אאודי קוואטרו קונספט

אאודי קוואטרו קונספט (בגרמנית: Audi quattro concept) היא מכונית קונספט בתצורה מכונית קופה מתוצרת יצרנית הרכב הגרמנית אאודי אשר הוצגה בשנת 2010. אב טיפוס של "אאודי קווטרו קונספט" הוצג לראשונה בתערוכת הרכב הבינלאומית בפריז בשנת 2010. 2 דלתות + דלת אחורית. 4 מושבים. מנוע קדמי - אורכי מתוצרת פולקסווגן. מנוע בנזין. סוג הנעה: הנעה כפולה 4x4. פלטפורמה "Volkswagen Group MLB platform". "אאודי קוואטרו קונספט" "אאודי קוואטרו קונספט" "אאודי קוואטרו קונספט" "אאודי קוואטרו קונספט" "אאודי קוואטרו קונספט" "אאודי קוואטרו קונספט" "אאודי קוואטרו קונספט" "אאודי קוואטרו קונספט" אאודי רוזמאייר אאודי רודג'ט אאודי נובולארי קוואטרו אאודי אבוס קוואטרו אאודי ספורטבק קונספט אאודי RSQ אאודי PB18 e-tron מדיה וקבצים בנושא אאודי קוואטרו קונספט בוויקישיתוף אאודי קוואטרו קונספט, סרטון באתר יוטיוב אאודי קוואטרו קונספט, סרטון באתר יוטיוב "אאודי קוואטרו קונספט" web.archive.org/web/20101003100414 "אאודי קוואטרו קונספט" audi-mediacenter.com/en/press-releases/audi-quattro-concept "אאודי קוואטרו קונספט" autocar.co.uk/car-news/new-cars/audi-build-reborn-quattro
דרל קרייר

ג'יימס דרל קרייר (באנגלית: James Darel Carrier; נולד ב-26 באוקטובר 1940) הוא כדורסלן עבר אמריקאי, אשר שיחק בליגת ה-ABA בין השנים 1967–1973. ב-3 מתוך 6 עונותיו בליגה נבחר להשתתף במשחק האולסטאר, ולאורך הקריירה רשם ממוצעים כוללים של 20.0 נקודות, 3.4 ריבאונדים ו-2.6 אסיסטים למשחק. בשנת 1997 נבחר לאחד מ-30 חברי קבוצת כל הזמנים של ה-ABA. קרייר נולד במחוז וורן שבקנטקי, ובין השנים 1960–1964 למד באוניברסיטת מערב קנטקי. בעונת 1961/1962 העפיל עם קבוצת הכדורסל של האוניברסיטה לשלב שמינית גמר טורניר אליפות המכללות, בפעם השלישית בלבד בתולדותיה; במשחק שמינית הגמר הפסידה הקבוצה מול אוניברסיטת המדינה של אוהיו, בה שיחקו ג'רי לוקאס, ג'ון האבליצ'ק ובוב נייט. בעונת 1963/1964 הוביל את כל שחקני מחוז OVC, עם 26.0 נקודות בממוצע למשחק. לפני עונתו הראשונה כשחקן מקצועי, השתתף קרייר באליפות העולם בכדורסל 1967, כחבר נבחרת ארצות הברית. לאורך הטורניר הוביל את קלעי נבחרתו, עם ממוצע של 11.7 נקודות למשחק, אולם ארצות הברית סיימה במקום הרביעי בלבד, לאחר שהפסידה בסיבוב הגמר מול נבחרות יוגוסלביה (72–73) וברזיל (71–80). בדראפט ה-NBA‏ 1964 נבחר קרייר על ידי סנט לואיס הוקס בבחירה ה-74, אולם החל לשחק כדורסל מקצועי רק בשנת 1967, עבור קבוצת קנטקי קולונלס מליגת ה-ABA. בכל 3 עונותיו הראשונות ב-ABA נבחר להשתתף במשחק האולסטאר, לצד חברו לקו האחורי בקנטקי – הרכז לואי דמפיר. ב-18 בנובמבר 1968 קלע קרייר שיא קריירה של 53 נקודות, בניצחון קבוצתו מול מיאמי פלורידיאנס. בעונת 1970/1971 סייע לקולונלס להעפיל לגמר ה-NBA, בו הפסידו מול יוטה סטארס בתוצאה 3–4; לאורך סדרת הגמר הצטיין עם ממוצע של 23.0 נקודות למשחק – הנתון השני בטיבו בקבוצה, אחרי הרוקי דן איסל. בעונות 1971/1972 ו-1972/1973 שותף ב-37 משחקים בסך הכול, עבור קנטקי וממפיס טאמס, בשל פציעות שונות. בקיץ 1973 פרש ממשחק, בגיל 32. אחוזי הקליעה לשלוש של קרייר לאורך הקריירה – 37.7% – הם הגבוהים ביותר בתולדות ליגת ה-ABA. פרופיל, באתר Basketball-Reference פרופיל, באתר Sports-Reference פרופיל, באתר פיב"א הסטטיסטיקות של קרייר ב-ABA, באתר basketball-reference.com דרל קרייר, באתר remembertheaba.com הסטטיסטיקות של קרייר בליגת המכללות, באתר sports-reference.com נבחרת ארצות הברית באליפות העולם 1967, באתר USA Basketball רשימת הנבחרים בדראפט 1964, באתר basketball-reference.com סטטיסטיקות המשחק בין קנטקי למיאמי, באתר basketball-reference.com שחקני ה-ABA וה-NBA עם אחוזי הקליעה לשלוש הגבוהים ביותר, באתר basketball-reference.com
משרד הנפט והאנרגיה של נורווגיה

המשרד המלכותי של נורווגיה לנפט ואנרגיה הוא משרד ממשלתי בממשלת נורווגיה, האחראי על אנרגיה בכלל וייצור נפט וגז טבעי בים הצפוני בפרט. שרת האנרגיה והנפט הנוכחית טינה ברו (חברת המפלגה השמרנית), סמכויות המשרד היו בעבר תחת משרד המסחר והתעשייה הנורווגי והוחלט להקימו ב-1997. מטה המשרד ניזוק רבות במהלכי מתקפת הטרור בנורווגיה (2011) וכתוצאה מהתקפה נאלץ לעבור למקום אחר לאחר שהוחלט להרוס את משכנו בעת המתקפה. המשרד מחולק לסעיפים הבאים: צוות פוליטי יחידת תקשורת מחלקת טכנולוגיה ותעשייה מחלקת משאבי אנרגיה ומים המחלקה לכלכלה סחר וכלכלה תעשייתית מחלקת ניהול, תקציבים וחשבונאות לשכתה של השרה טינה ברו סוכנויות ממשלתיות אשר כפופות למשרד: מנהלת הנפט הנורווגית מנהלת משאבי מים ואנרגיה נורווגית אנובה גסנובה סטטנט גאסקו פטורו חברות מוגבלות ציבוריות בבעלות חלקית: אקווינור (בעלות של 62%) אתר האינטרנט הרשמי של משרד הנפט והאנרגיה של נורווגיה (בנורווגית) משרד הנפט והאנרגיה של נורווגיה, ברשת החברתית פייסבוק משרד הנפט והאנרגיה של נורווגיה, ברשת החברתית אקס (טוויטר) Norwegian Ministry of Petroleum and Energy. "Organisation". Norwegian Ministry of Petroleum and Energy. "Associated offices and agencies". אורכב מ-המקור ב-2008-03-02.
ג'ימי ג'ונס

ג'יימס "ג'ימי" ג'ונס (באנגלית: James "Jimmy" Jones; נולד ב-1 בינואר 1945) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1967–1977. ב-6 מתוך 7 עונותיו ב-ABA נבחר להשתתף במשחק האולסטאר, ולאורך קריירת ה-ABA רשם ממוצעים כוללים של 19.2 נקודות, 5.1 אסיסטים ו-4.9 ריבאונדים למשחק. בשנת 1997 נבחר לאחד מ-30 חברי קבוצת כל הזמנים של ה-ABA. ג'ונס נולד וגדל בעיר טלולה שבלואיזיאנה, ובין השנים 1963–1967 למד באוניברסיטת המדינה של גרמבלינג, אשר בצפון לואיזיאנה. בדראפט ה-NBA‏ 1967 נבחר ג'ונס על ידי בולטימור בולטס בבחירה ה-13, אולם בחר לשחק עבור קבוצת ניו אורלינס באקנירס מליגת ה-ABA. בעונת הרוקי שלו קלע 18.8 נקודות בממוצע למשחק, והוביל את ניו אורלינס, לצדם של דאג מו, רד רובינס ולארי בראון, להשתתפות בגמר ה-ABA. לאורך סדרת הגמר קלע 21.6 נקודות בממוצע למשחק, אך הבאקנירס הפסידו מול פיטסבורג פייפרס בתוצאה 3–4. ב-9 בדצמבר 1968 קלע שיא קריירה של 48 נקודות, בניצחון קבוצתו מול אוקלנד אוקס. את עונת 1968/1969 סיים במקום השני בליגה בממוצע נקודות למשחק (26.6), ובמקום הראשון באחוזי קליעה מהשדה (53.5%), ובסיומה נבחר לחמישיית העונה. לקראת עונת 1971/1972 עבר לשחק ביוטה סטארס, אלופת ה-ABA בעונה הקודמת. בעונת 1973/1974 סייע לקבוצה להעפיל לגמר הליגה, אולם היא הפסידה בסדרת הגמר מול ניו יורק נטס, בתוצאה 1–4. באותה עונה השתתף במשחק האולסטאר של ה-ABA בפעם השישית בקריירה, ונבחר לחמישיית העונה בפעם השלישית בקריירה. בקיץ 1974 חתם על חוזה בקבוצת וושינגטון בולטס מליגת ה-NBA. בעונתו הראשונה בקבוצה העפיל עמה לגמר ה-NBA, כמחליפו מהספסל של קווין פורטר. לאורך 3 עונותיו עם הבולטס, שהיו האחרונות בקריירה שלו, קלע ג'ונס 6.4 נקודות בממוצע למשחק בלבד. פרופיל, באתר Basketball-Reference פרופיל, באתר ליגת ה-NBA הסטטיסטיקות של ג'ונס ב-ABA וב-NBA, באתר basketball-reference.com ג'ימי ג'ונס, באתר remembertheaba.com רשימת הנבחרים בדראפט 1967, באתר basketball-reference.com סטטיסטיקות המשחק בין ניו אורלינס לאוקלנד, באתר basketball-reference.com
אאודי נובולארי קוואטרו

אאודי נובולארי קוואטרו (בגרמנית : Audi Nuvolari quattro) היא מכונית קונספט בתצורה מכונית קופה בסגנון גראן טוריסמו מתוצרת יצרנית הרכב הגרמנית אאודי אשר הוצגה בשנת 2003 "אאודי נובולארי קוואטרו" הוצגה לראשונה בתערוכת המכוניות הבינלאומית ב-ז'נבה בשנת 2003 2 דלתות 2 + 2 נוסעים מנוע בנזין V10 צילינדרים, 5.0 ליטר מתוצרת למבורגיני, מנוע קירור מים סוג הנעה : הנעה כפולה 4x4 צמיגים מתוצרת מישלן : "Michelin PAX 265/720 R 560" תאוצה בין 100 - 0 היא 4.1 שניות "אאודי נובולארי קוואטרו" "אאודי נובולארי קוואטרו" אאודי רוזמאייר אאודי רודג'ט אאודי קוואטרו קונספט אאודי אבוס קוואטרו אאודי שוטינג ברייק אאודי RSQ מדיה וקבצים בנושא אאודי נובולארי קוואטרו בוויקישיתוף אאודי נובולארי קוואטרו, סרטון באתר יוטיוב אאודי נובולארי קוואטרו, סרטון באתר יוטיוב אאודי נובולארי קוואטרו, סרטון באתר יוטיוב "אאודי נובולארי קוואטרו" מידות ומפרט טכני carfolio.com/specifications/models "אאודי נובולארי קוואטרו" autocarbase.com/2012/11/audi-nuvolari-quattro "אאודי נובולארי קוואטרו" conceptcarz.com/vehicle/z6932/audi-nuvolari "אאודי נובולארי קוואטרו" goodwood.com/grr/road/news/2018/4/do-you-remember...-the-2003-audi-nuvolari-quattro-concept "אאודי נובולארי קוואטרו" gran-turismo.fandom.com "אאודי נובולארי קוואטרו" diseno-art.com/encyclopedia/concept_cars/audi_nuvolari_quattro
קונצבו

קונצבו (ברוסית: Кунцево) הוא ראיון של המחוז המערבי של העיר הפדרלית מוסקבה, שברוסיה. שטח המחוז הוא 16.5648 קמ"ר ואוכלוסייתו מונה 152,467 תושבים (2020). בית החולים הקליני המרכזי של נשיא רוסיה מרכז המחקר הרפואי הלאומי לקרדיולוגיה המרכז הלאומי למחקר רפואי לניתוחי לב וכלי דם ע"ש בקולב האוניברסיטה הטכנולוגית הממלכתית הרוסית על שם קונסטנטין ציולקובסקי (אנ') בית החולים המרכזי של משרד הפנים המכללה הבנקאית המכללה לגאודזיה וקרטוגרפיה האוניברסיטה המוסקבאית של משרד הפנים המכללה הרפואית של מינהל נשיאות רוסיה כנסיית הצדיק הקדוש יוחנן הרוסי בקונצבו (אנ') סבר סיטי הנמצא בבנייה מדיה וקבצים בנושא קונצבו בוויקישיתוף אתר האינטרנט הרשמי של קונצבו (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
סוקול (נפה, מוסקבה)

סוקול (ברוסית: Сокол) הוא נפה של המחוז הצפוני של העיר הפדרלית מוסקבה, שברוסיה. שטחה הוא 3.72 קמ"ר ואוכלוסייתה מונה 60,171 תושבים (נכון ל-2020). פארק הזיכרון לגיבורי מלחמת העולם הראשונה מכון התעופה המוסקבאי (אנ') אוניברסיטה ממלכתית לייצור מזון (רו') האקדמיה לאמנות ותעשייה על שם סטרוגנוב (אנ') תחנת המטרו סוקול מדיה וקבצים בנושא סוקול בוויקישיתוף אתר האינטרנט הרשמי של סוקול (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
עושה הנפלאות

האם התכוונתם ל... עושה הנפלאות (מחזה) – מחזה מאת ויליאם גיבסון עושה הנפלאות (סיפור קצר) – סיפור קצר מאת יצחק ליבוש פרץ עושה הנפלאות (ספר) – ספר מסדרת מנהרת-הזמן מאת גלילה רון־פדר-עמית עושה הנפלאות (סרט, 1945) – סרט קולנוע בכיכובם של דני קיי ווירג'יניה מאיו עושה הנפלאות מלובלין – רומן מאת יצחק בשביס-זינגר עושת הנפלאות (סרט, 1962) – סרט קולנוע בבימויו של ארתור פן